சாதி, மதம், கல்வி, பொருளாதார, கலாச்சார ரீதியில் மக்களை வஞ்சித்து அடிமைப்படுத்தத் துடிக்கும் ஆளும் வர்க்கங்கள்தான் நமக்கு பொது எதிரி என்பதை இம்மியளவுக் கூட நினைவில் வைக்காமல் மந்தநிலையில் இந்த கட்சிகளும் அமைப்புகளும் தங்களுக்குள் பதவிகளுக்கு சண்டையிட்டுக் கொள்கின்றன. இதில் தமிழ் தேசியங்கள், இடது சாரிகள், தலித்திய அமைப்புகளும் அடக்கம். மக்களுக்கான அரசியலைப் பேசும் எல்லாத் தலைவர்களது சித்தாந்தங்களும் தமிழக மக்கள் நலன்களுக்காக ஒற்றைக் கூரையின் கீழ் ஒன்றுகூடத் தயங்குகின்றன. கொள்கைகள், சித்தாந்தங்களில் முரண்பாடுகள் இருப்பதினால்தான் நாங்கள் இவ்வளவு குழுக்களாக பிளவுற்றுக் கிடக்கிறோம். ஆனாலும் எங்களுக்கு மக்கள் நலன்தான் முக்கியம் என்ற பதில் அவர்களிடத்தில் இருக்கிறது.